Concurrent C

Concurrent C er en utvidelse av programmeringsspråket  C som ble lansert av AT&Ts Bell Laboratories i 1984. Hensikten var å lette implementeringen av parallelle algortimer og samtidighet. I vanlig C kan dette oppnås ved å bruke biblioteker (for eksempel tråder i POSIX), men Concurrent C hadde en syntaks for dette direkte innbakt i språket.

Språket benytter paradigmet extended rendezvous for distribuerte operativsystemer og distribuert programvare. Mens tradisjonelle rendezvous i programmeringsspråket Ada benytter overføring av informasjon i én retning, fra sender til mottager, foregår meldingene i Concurrent C i begge retninger.

Litteratur

Kategori:Programmeringsspråket C
Kategori:Bell Laboratories
Kategori:Programvare fra 1984
Kategori:1984 i USA